จากเรื่องที่เคยแจ้งไปครั้งก่อนเรื่องปัญหาเสียงจากโดมกีฬาหมู่บ้านรินทร์ทอง ทางกทม. แจ้งว่าจะมีการปรับเวลาเล่นของนักกีฬาเป็นเวลา 6.00-21.00 น. แต่ในปัจจุบันหลังเวลา 21.00 น. ยังมีการใช้สนามกีฬาและยังส่งเสียงดังอยู่เช่นเดิม ไม่ได้มีการปิดลานกีฬาแต่อย่างใด และจากวาระการประชุมที่ทางเขตมีนบุรีแจ้งว่าจะให้ทางประธานหมู่บ้านรินทร์ทองนำผ้าใบมาปิด 3 ด้านของลานกีฬา แต่หลังจากวาระการประชุมนั้น ทางหมู่บ้านรินทร์ทองนำผ้าใบมาปิดแค่เพียงด้านเดียว คือด้านที่ติดกับบ้านเรือนของผู้เดือดร้อนเท่านั้น ซึ่งไม่สามารถลดเสียงได้แต่อย่างใด และทางเขตมีนบุรีก็ไม่ได้มีการมาติดตามการดำเนินการของหมู่บ้านรินทร์ทองต่อ รบกวนทางกทม. และหน่วยงานที่เกี่ยวข้องเข้มงวดกับการแก้ไขปัญหานี้ให้มากขึ้นกว่านี้ด้วยค่ะ เพราะถ้าไม่เดือดร้อนจริงๆ คงไม่ร้องเรียนมาบ่อยๆเช่นนี้ค่ะ และขอความกรุณารายงานความก้าวหน้าของโครงการที่แจ้งว่าจะมาทำให้ลานกีฬาเป็นลานกีฬาระบบปิดด้วยค่ะ เพราะทางเขตแจ้งว่าจะเริ่มก่อสร้างภายในปีนี้ เลยต้องการอยากทราบว่าจะต้องเผชิญกับปัญหานี้ไปอีกนานเท่าไหร่ ขอบคุณค่ะ